Saya mau tau Pengenalan dari Bleach. Jelaskan dalam bahasa melayu

Kurosaki Ichigo ialah remaja yang lasak dan mempunyai keupayaan luar biasa; dia boleh melihat roh. Kisah ini bermula dengan kemunculan seseorang yang tidak dikenali di bilik Ichigo. Orang ini ialah shinigami (dewa maut) Kuchiki Rukia yang terkejut dengan hakikat bahawa Ichigo boleh melihatnya. Perbualan mereka diganggu oleh kemunculan suatu hollow (roh jahat). Selepas Rukia cedera parah semasa melindungi Ichigo, dia ingin memindahkan separuh daripada kuasanya kepada Ichigo supaya dia dapat berhadapan dengan hollow tersebut. Tetapi, Ichigo menyerap kesemua kuasa Rukia dan berupaya mengalahkan Hollow itu dengan mudah.

Keesokan harinya, Rukia muncul semula sebagai rakan sekelas Ichigo. Hairannya, Rukia kelihatan seperti manusia biasa. Dia membuat andaian bahawa kekuatan semangat Ichigo yang luar biasa menyebabkannya menyerap kesemua kuasa shinigami Rukia lalu mengakibatkan Rukia terdampar di dunia manusia. Rukia kini menggunakan gigai - badan manusia tiruan - sementara menunggu kuasanya pulih. Ichigo pula terpaksa mengambil alih tugasnya sebagai shinigami (menentang hollow dan memimpin roh sesat ke Soul Society).